TRC ซิลลิ่ง! หลังคว้างานก่อสร้างใหม่ 2 โครงการ รับทรัพย์เฉียด 800 ลบ.
TRC ซิลลิ่ง! หลังคว้างานก่อสร้างใหม่ 2 โครงการ รับทรัพย์เฉียด 800 ลบ. ล่าสุดอยู่ที่ 0.07 บาท บวก 0.01 บาท หรือ 16.67% มูลค่าซื้อขาย 1.13 ล้านบาท
TRC ซิลลิ่ง! หลังคว้างานก่อสร้างใหม่ 2 โครงการ รับทรัพย์เฉียด 800 ลบ. ล่าสุดอยู่ที่ 0.07 บาท บวก 0.01 บาท หรือ 16.67% มูลค่าซื้อขาย 1.13 ล้านบาท
1 เม.ย. 2563

ผู้สื่อข่าวรายงานว่า ราคาหุ้น บริษัท ทีอาร์ซี คอนสตรัคชั่น จำกัด (มหาชน) หรือ TRC ล่าสุด ณ เวลา 11.38 น. อยู่ที่ 0.07 บาท บวก 0.01 บาท หรือ 16.67% สูงสุดที่ 0.07 บาท ต่ำสุดที่ 0.06 บาท ด้วยมูลค่าซื้อขาย 1.13 ล้านบาท

โดยราคาหุ้นปรับตัวขึ้น หลัง TRC แจ้งว่า บริษัท สหการวิศวกร จำกัด ซึ่งเป็นบริษัทย่อยได้ลงนามในสัญญาจ้างเหมาก่อสร้าง 2 โครงการ มูลค่ารวม 773 ล้านบาท ได้แก่ โครงการจ้างเหมาก่อสร้างโรงฝึกกีฬาอเนกประสงค์ ของมหาวิทยาลัยกีฬาแห่งชาติ วิทยาเขตอุดรธานี โดยเป็นงานก่อสร้างโรงฝึกกีฬาอเนกประสงค์ 3 ชั้น ในจังหวัดอุดรธานี มูลค่างาน 82 ล้านบาท ระยะเวลาก่อสร้าง 600 วัน
รวมทั้งโครงการก่อสร้างอาคารรักษาพยาบาลผู้ป่วยโรงพยาบาลสมเด็จพระยุพราชท่าบ่อ ของจังหวัดหนองคาย โดยเป็นงานก่อสร้างอาคารขนาด 10 ชั้น พื้นที่รวม 28,176 ตารางเมตร มูลค่างาน 691 ล้านบาท มีระยะเวลาก่อสร้าง 30 เดือน